|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΛΕΥΚΑΔΑΣ**  **ΑΥΤΟΤΕΛΕΣ ΤΜΗΜΑ**  **ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ**  **Γραφείο Φυσικών Πόρων, Ενέργειας & Βιομηχανίας** |  | Λευκάδα, 03 Ιουλίου 2025 |

**ΑΝΑΚΟΙΝΩΣΗ**

Από το Δήμο Λευκάδας ανακοινώνεται, πως δημοσιεύθηκε στο ΦΕΚ (Αρ. Φύλλου 3119, τ Β’/20.06.2025), η απόφαση **Αρ. ΥΠΕΝ/ΔΠΔΥΠ/68264/1004, Παράταση ισχύος των αδειών χρήσης ύδατος - τροποποίηση της υπ’ αρ. 146896/17.10.2014 κοινής υπουργικής απόφασης «Κατηγορίες αδειών χρήσης και εκτέλεσης έργων αξιοποίησης των υδάτων. Διαδικασία και όροι έκδοσης των αδειών, περιεχόμενο και διάρκεια ισχύος τους και άλλες συναφείς διατάξεις» (Β’ 2878)**, με την οποία δίνεται παράταση ισχύος των **Αδειών Χρήσης Ύδατος**.

Σύμφωνα με αυτήν την απόφαση, όλοι οι κάτοχοι αδειών χρήσης ύδατος (γεωτρήσεις, πηγάδια κλπ), που έχουν εκδοθεί πριν το 2025, θα πρέπει να υποβάλουν Υπεύθυνη Δήλωση του ν. 1599/1986 έως 30.06.2026 προς την αρμόδια Διεύθυνση Υδάτων, με την οποία να δηλώνει την τήρηση των όρων της υφιστάμενης άδειας χρήσης ύδατος καθώς και τον σειριακό αριθμό και την τρέχουσα ένδειξη του υδρομέτρου, όπου απαιτείται, συνοδευόμενη από φωτογραφική τεκμηρίωση.

Οι εν λόγω δηλώσεις καταχωρίζονται από την αδειοδοτούσα αρχή στον φάκελο αδειοδότησης της χρήσης ύδατος.

Για την μη υποβολή ή την καθυστέρηση της υποβολής δήλωσης, επιβάλλονται οι εξής κυρώσεις:

α) Εάν ο δικαιούχος ή ο νόμιμος εκπρόσωπός του δεν υποβάλλει ή υποβάλλει εκπρόθεσμα την προβλεπόμενη υπεύθυνη δήλωση τιμωρείται με το πρόστιμο των 300 μέχρι 1.000 ευρώ.

β) Εάν ο δικαιούχος ή ο νόμιμος εκπρόσωπός του δηλώνει ψευδώς ή απεικονίζει την υπάρχουσα κατάσταση κατά τρόπο ώστε να παραπλανά την αρμόδια Διεύθυνση Υδάτων της Αποκεντρωμένης Διοίκησης πέραν των κυρώσεων που προβλέπονται στον ν. 1599/1986, επιβάλλεται επιπλέον και πρόστιμο 3.000 ευρώ».

Όπως αναφέρετε ακόμη στο ΦΕΚ η διάρκεια ισχύος των αδειών χρήσης ύδατος ακολουθεί τον κύκλο αναθεώρησης των Σχεδίων Διαχείρισης, με τις ακόλουθες διακρίσεις:

α) Για τις άδειες που εκδίδονται μετά την έναρξη ισχύος της παρούσας απόφασης η διάρκεια ισχύος τους παρατείνεται έως ένα (1) έτος μετά την 3η αναθεώρηση των Σχεδίων Διαχείρισης της περιοχής λεκάνης απορροής ποταμών.

β) Για τις άδειες που έχουν εκδοθεί μετά το έτος 2005, σύμφωνα με την υπ’ αρ. 435045.12.2005 κοινή υπουργική απόφαση (Β’ 1784) και την υπ’ αρ. 150559/10.06.2011 κοινή υπουργική απόφαση (Β’ 1440), η διάρκεια ισχύος τους, είτε αυτή έχει λήξει είτε όχι, παρατείνεται αυτοδίκαια για ένα (1) έτος μετά την 3η αναθεώρηση των Σχεδίων Διαχείρισης της περιοχής λεκάνης απορροής ποταμών.

γ) Για τις άδειες που εκδίδονται μετά το 2021, η διάρκεια ισχύος τους παρατείνεται αυτοδίκαια για ένα έτος μετά την 3η Αναθεώρηση των Σχεδίων Διαχείρισης της περιοχής λεκάνης απορροής ποταμών, τηρουμένων των όρων χορήγησης των εν λόγω αδειών και των απαιτήσεων που προβλέπονται στις λοιπές διατάξεις της παρούσας.

δ) Για τις άδειες που εκδίδονται μετά τη δημοσίευση της 2ης αναθεώρησης των Σχεδίων Διαχείρισης της περιοχής λεκάνης απορροής ποταμών, η διάρκεια ισχύος τους ακολουθεί τις επόμενες αναθεωρήσεις των Σχεδίων Διαχείρισης και λήγει ένα χρόνο μετά από κάθε αναθεώρηση των Σχεδίων Διαχείρισης της περιοχής λεκάνης απορροής ποταμών».

Από το ΔΗΜΟ ΛΕΥΚΑΔΑΣ

[**Δείτε εδώ το ΦΕΚ**](SITE%20ΔΗΜΟΥ%20ΛΕΥΚΑΔΑΣ/SΙΤΕ2025/Παράταση%20ισχύος%20των%20Αδειών%20Χρήσης%20ύδατος%20τροποποίηση%20της%20ΚΥΑ%20υπ'%20αρ.%20146896_17.10.2014.pdf)